Tässä Jerusalem uutiset ja Pekka Sartola.
Edelleen sotaisia uutisaiheitamme;
Israelin joukot ovat katkaisseet Gazan kaistan kahtia -
ja piirittäneet koko Gazan kaupungin. Pommitusten lisääntyessä, -
Gazan kansalaisten elinolot huononevat jatkuvasti.
Armeijan johto ilmoitti, että polttoainetta voidaan päästää Gazaan,
ennen kuin ne loppuvat sairaaloista. Samalla armeija ilmoitti, -
että se tulee estämään Hamasia saamasta polttoainetta käyttöönsä.
Armeijan esikuntapäällikkö sanoi ilmavoimien ja laivaston tukitoimien -
olleen hyvin ratkaisevia tekijöitä saavutettuun menestykseen.
Israelilaissotilaiden ja panssaroitujen kolonnien tukema -
maahyökkäys Hamasin tukikohtiin -
on heikentänyt ratkaisevasti Hamasin vahvuuksia alueella.
Gazan suurimman kaupungin ja Hamasin linnoitusten sekä -
tunneliverkoston tuhoaminen on osoittautunut erittäin haasteelliseksi,
etenkin kun armeija tekee kaikkensa turvatakseen -
tunneliverkostoon sijoitettujen panttivankien turvallisuuden.
Vielä kuukausi Hamasin aloittaman hyökkäyssodan jälkeen, sekä Hamas -
että Palestiinan Islamilainen Jihad ampuvat ohjuksia ja raketteja Israeliin.
Nyt kuitenkin enimmäkseen satunnaisesti.
Yhdysvaltojen hallinto on osoittanut sitoutuvansa tukemaan Israelia -
hyvinkin voimakkaasti tässä sodassa, jonka Hamas aloitti, -
ja jonka Israel on luvannut lopettaa.
Tästä hyvänä osoituksena mm. se, että Yhdysvaltain edustajainhuone -
hyväksyi 14 miljardin dollarin apupaketin Israelille -
korvamerkittynä Hamasin hävittämiseksi.
Edustajanhuoneen puhemies totesi selvästi, -
että vaikka demokraatit ehdottavat tulitaukoa, kongressi teki selväksi, -
että tulitauko oli voimassa ennen lokakuun 7 päivää ja Hamas rikkoi sen
ja israelilaiset kärsivät sanoin kuvaamattoman pahoista teoista.
Kongressin mukaan Israel ei tarvitse tulitaukoa.
Se tarvitsee liittolaisiaan lopettamaan politiikan -
ja antamaan maan tarvitsemaa tukea.
"Israelin on puolustettava itseään, vapautettava panttivangit -
ja hävitettävä Hamas.", puhemies lisäsi.
Yhdysvalloilla on itäisellä Välimerellä nyt kaksi lentotukialus laivuetta, -
tukialukset Eisenhower sekä Gerald Ford, -
joilla kummallakin mukanaan 12 sota- ja tukialusta, -
ydinkärkiohjuksia sekä maihinnousualuksia.
Niiden seuraksi on tullut Yhdysvaltain laivaston -
Ohio-luokan ydinsukellusvene. Sen varustuksena on -
150 Tomahawk ydinkärkiohjusta, räjähdevoimaltaan 5-150 kilotonnia.
Yhdysvallat on ilmoittanut erittäin selvästi Iranille -
ja muillekin alueen toimijoille, että jos joku lähtee sotaan Israelia vastaan,
Yhdysvallat puolustaa Israelia kaikin tarvittavin sotilaallisin keinoin.
Sen vakuudeksi Yhdysvaltojen laivaston maihinnousualus Bataan -
on saapunut Punaiselle merelle estämään Iranin tukemien -
Jemenin huhtien sekaantumista sotaan Israelia vastaan.
Yhdysvaltain tiedustelupalvelu on saanut selville, -
että Venäjä-mielinen Wagner Group saattaa ehkä toimittaa -
Libanonin Iranin tukemalle terrorijärjestö Hizbollahille -
SA-22 tyyppisen ilmapuolustusjärjestelmän.
Näin raportoi Wall Street Journal viime viikolla.
Viranomaiset eivät pysty vahvista- maan, että järjestelmä olisi lähetetty,
mutta Valkoinen talo on huolissaan tästä mahdollisuudesta ja -
on seurannut tiiviisti Wagnerin ja Hizbollahin välistä viestintää -
ja muita yhteydenottoja asian tiimoilta.
Mainittu ilmatorjuntajärjestelmä on jo toiminnassa Syyriassa,
mutta tiedustelua huolestuttaa se, että Wagner-ryhmän taistelijoita -
on havaittu myös Syyriassa, siellä olevien Hizbollah joukkojen lisäksi.
Libanonissa toimivan Hizbollahin johtaja varoitti Yhdysvaltoja, -
että alueellisen sodan estäminen riippuu -
Israelin hyökkäyksen pysäyttämisestä Gazassa, -
ja on realistinen mahdollisuus, että taistelu Libanonin rintamalla -
muuttuu laajaksi sodaksi.
Sheikki Hassan Nasrallah uhkasi ensimmäisessä puheessaan -
sodan puhkeamisen jälkeen, myös Israelin pääliittolaista Yhdysvaltoja,
vihjaten, että hänen Iranin tukema ryhmänsä -
olisi valmis kohtaamaan Yhdysvaltain sotalaivoja Välimerellä.
Nasrallah väitti, että Israelin armeijan joukot suorittivat itse -
lokakuun 7.päivän verilöylyn israelilaisia siviilejä vastaan -
saadakseen tekosyyn hyökätä Hamasia vastaan.
Erikoista logiikkaa hänen lausunnossaan kuvastaa se, -
että samalla hän puolusti Hamasia väittäen, ettei ole todisteita, -
että Hamas on mestannut myös vauvoja.
Puheessaan hän väitti kuitenkin, että Hamasin veljet -
suunnittelivat lokakuun 7. päivän hyökkäyksen yksin, -
mutta salasivat sen muilta terroristiryhmiltä ja liittolaisiltaan.
Salailusta huolimatta terroristijohtaja väitti, -
että hyökkäys ei yllättänyt ketään Israelin vastarinta-akselilla.
Nasrallah ylisti myös Hamasin tekemää hyökkäystä ja sanoi, -
että Al-Aqsa-tulva, kuten Hamas kutsuu hyökkäystään Israelia vastaan,
paljasti Israelin heikkouden. Hyökkäys vaati 1400 ihmisen hengen,
mukaan lukien siviilien ja israelilaisten arabien hengen.
Hän sanoi, että Hamasin operaatio johti maanjäristykseen Israelissa ja -
väitti, että se paljasti maan heikkouden.
Hizbollah johtaja viestitti myös maailmalle, -
ettei Hamas suinkaan tappanut ihmisiä, sillä he tappoivat juutalaisia.
Terrorismintorjunta- ja tiedusteluasiantuntijoiden mukaan -
Hizbollah, Hamas ja muut terroristiryhmät -
de-humanisoivat juutalaisia apinoiden ja sikojen jälkeläisiksi, -
jotta voivat järkeistää itselleen omia julmia toimintojaan.
"Israelilla ei ole oikeutta puolustaa itseään.", -
julisti Venäjän edustaja YK:ssa viime viikon keskiviikkona.
Suurlähettiläs Vasili Nebenzyan mukaan Yhdysvallat ja sen liittolaiset
ovat tekopyhiä puhuessaan Israelin oikeudesta itsepuolustukseen, -
jota sillä ei miehitysvaltiona ole, kuten YK:n -
kansainvälisen tuomioistuimen neuvoa-antava päätös on vahvistanut.
Suurlähettiläs Nebenzya perusteli kantaansa YK:n yleiskokouksen -
erityisistunnossa, jossa keskusteltiin Israelin ja Hamasin välisestä sodasta.
ICJ:n, siis Kansainvälisen Rikostuomioistuimen -
vuonna 2004 antamassa neuvoa- antavassa lausunnossa todettiin, -
että Israel ei voinut vedota YK:n peruskirjan artiklan 51 mukaiseen -
luontaiseen itsepuolustusoikeuteen mitään uhkaa vastaan, -
joka tulee Israelin hallitsemalta miehitetyltä alueelta.
Israel kuitenkin luovutti Gazan kaistan hallinnan vuonna 2005 PLO;lle, -
mutta palestiinalaisten käymissä vaaleissa -
Muslimiveljeskuntaa edustava Hamas veikin voiton ja -
ajoi PLO:n Gazasta veristen taistelujen jälkeen kaksi vuotta myöhemmin.
Sen jälkeen Gazan kaistaa on hallinnut Hamas-terrorijärjestö, -
joka on vannonut tuhoavansa Israelin.
YK:n omituista äänestyskäyttäytymistä voi ihmetellä, -
sillä Venäjä ja Kiina käyttivät veto-oikeuttaan -
Yhdysvaltojen esittämään ja tukemaan -
YK:n turvallisuusneuvoston päätöslauselmaan, -
jossa tuomittiin Hamas ja vaadittiin alueelle humanitaarisia taukoja.
Hamasin virkamies Husam Badran kehotti jo kaikkia -
Länsirannalla aseita omaavia ryhtymään välittömiin toimiin, -
korostaen, että Länsi-ranta on rintama, -
joka kykenee parhaiten auttamaan Gazaa, -
ennen kuin apua pyydetään ulkopuolelta.
Monet Telegram-tilit, jotka kuuluvat terrorijärjestöille -
tai ovat niihin sidoksissa, lähettävät viestejä, jotka rohkaisevat ja -
kehottavat Länsirannan ihmisiä aloittamaan ammuskelut, -
hyökkäykset autoilla ihmisjoukkoihin -
ja iskeä puukolla jokaista juutalaista, jonka kohtaa.
Erityisen silmiinpistäviä ovat Hamasin opiskelijajärjestön Islamic Bloc tilit,
jotka vaativat terroria ja käynnistä- mään jihad-sodan Israelia vastaan.
Muut vastaavat yllytykset tulee Al-Aqsan Marttyrien Prikaatilta ja -
PLO:n alaiselta Fatahin sotilassiiveltä.
Hamasin sidoksissa oleva Shehab News Agency -
julisti internetverkossa Länsirannan nuorisoliitolle -
Koraania siteeraten, että lupa taistella on annettu niille, -
joita vastaan taistellaan, koska heitä on loukattu.
Ja todellakin, Allah on pätevä antaakseen heille voiton.
Lausuntojen joukossa on myös vaatimus -
Hamasin Jerusalemin asioiden edustajalta, joka sanoi:
"Länsirannan rooli ja sen kapina miehittäjää ja sen -
siirtokuntaryhmiä vastaan on erittäin tärkeä ja -
sillä on suuri vaikutus Al-Aqsan tulvakampanjaan.
Jokaisen on hyödynnettävä tilaisuus hyökätä vihollisen linnoituksia, -
sotilasasemia ja siirtokuntia vastaan. Kehotan kapinallisia nuoria -
kutsumaan toisiaan ja kokoontumaan joka tiellä ja kaikilla alueilla sekä -
suorittamaan tehokkaita, laadukkaita hyökkäyksiä vihollisen opettamiseksi.
Se saa oppitunnin, jota se ei koskaan unohda."
Asiantuntijoiden mukaan Suomen äänestyspäätös ja -
käyttäytyminen YK:ssa on varovainen ja perustelut osin harhaanjohtavia.
Hintana voikin olla se, että Suomi näyttää tekopyhältä, -
arvioi Ulkopoliittisen instituutin vanhempi tutkija Timo Stewart.
"Tämä voi näyttää ulospäin siltä, että me emme ole riittävän vahvasti -
Palestiinan siviilien tukena silloin, kun heitä pommitetaan raskaasti.
Tämän potentiaalisena hintana voi olla se, että Suomi näyttää -
kaksinaismoralistiselta, kun ottaa huomioon kannanottomme -
Venäjän Ukrainan siviileihin kohdistu- vista hyökkäyksistä." Sanoo Stewart.
Helsingin yliopiston maailmanpolitiikan professori -
Teivo Teivainen kyseenalaistaa ulkoministeri Elina Valtosen lausuntoa
äänestyspäätöksen perusteista. "On vaikea nähdä, -
etteikö päätöslauselmassa mainittu terrorististen tekojen kohdentaminen -
israelilaisiin siviileihin viittaisi nimenomaan Hamasiin."
Valtonen kirjoitti viestipalvelu X:ssä, että Suomi olisi äänestänyt -
arabiryhmän päätöslauselman puolesta, -
jos myös terroristijärjestö Hamasin isku olisi siinä tuomittu.
YK:n päätöslauselmassa tuomitaan kaikki palestiinalaisiin ja -
israelilaisiin siviileihin kohdistuvat väkivallanteot, -
mukaan lukien kaikki terroriteot ja umpimähkäiset hyökkäykset.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.